પૌરાણિક વર્ણનોમાં જણાવ્યું છે કે, પાતાળનગરીમાં બહુ ટાઢ કે તાપ નથી એવો સમશીતોષ્ણ પ્રદેશ છે સૌરાષ્ટ્રનો ૧૬૦૦ કિ.મી. લાંબો સાગરકિનારો ગણી શકાય. ગોહિલવાડ (જિ. ભાવનગર)નું નાગધડીંબા એ વખતનું નાગધન્વન- નાગપત્તન (નાગપાટણ) મોટી નગરીરૂપે હતું. નાગસંસ્કૃતિના અવશેષરૂપે લોકજીવનમાં માનવીના નાગભાઈ, નાગરાજ જેવા નામો જોવા મળે છે. નદીઓના નાગમતી, ઘરાના નાગધરો, ગામના નાગેશ્રી, નાગઝરી વનસ્પતિના નાગરવેલ, સર્પગંધા, ભોરિંગણી જેવાં નામો મળી આવે છે.